cyanic-selkie/wikianc huggingface dataset:
Yu-Gi-Oh! (keräilykorttipeli)
Yu-Gi-Oh! (遊戯王, Yūgiō), Pelien Kuningas) on Kazuki Takahashin vuonna 1999 luoma keräilykorttipeli, joka perustuu samannimisessä manga- ja animesarjassa esiintyvään Otteluhirviöt (, Japanin mangan ensimmäisissä osissa Magics & Wizards) -korttipeliin. Sarjasta on tehty tähän asti ainakin 3 spin-off -mangaa, 5 animesarjaa, ja 3 elokuvaa. Lisäksi Konami on julkaissut ainakin 42 sarjaan liittyvää peliä eri konsoleille, kuten PlayStation Portablelle ja tietokoneelle.
thumb|Yu-Gi-Oh! -korttiesimerkki. 3. tason hirviö, jolla on 2000 hyökkäyspistettä ja 1500 puolustuspistettä.
Mangassa
Yu-Gi-Oh! -mangan alussa oli käytössä säännöt, jossa molemmilla pelaajilla on oltava 40 vähintään kortin pakka, jossa on joko hirviökortteja tai loitsukortteja.
Molemmilla pelaajilla on alussa tietty määrä elämäpisteitä ja kädessä viisi korttia.
Duelist Kingdom -saagassa (mangan osat 8-15) elämäpisteiden aloitusmäärä oli 2000. Saagan aikana otettiin käyttöön ansakortit, yhdistelmähirviöt , rituaalihirviöt sekä Tokenit.
Battle City -saagassa (mangan osat 17-31) elämäpisteiden aloitusmäärä nostettiin 4000:een. Lisäksi otettiin käyttöön nykyinen pelialusta, jonka hirviöalueelle mahtuu viisi hirviötä, loitsu- ja ansa-alueelle viisi loitsu- tai ansakorttia sekä yhdelle erilliselle alueelle yksi kenttäloitsu.
Joissakin sarjan spin-offeissa lisättiin uudentyyppisiä kortteja. Sarjassa ''Yu-Gi-Oh! 5D's yhdistelmähirviöiden tavoin lisäpakasta kutsuttavat synkrohirviöt, sarjassa Yu-Gi-Oh! Zexal Xyz-hirviöt, sarjassa Yu-Gi-Oh! Arc-V'' Pendulum-hirviöt ja niiden käyttöön pelialustalle kaksi Pendulum-alueen ruutua kahden loitsu- ja ansa-alueen ruudun kohdalle. Sarjassa ''Yu-Gi-Oh! VRAINS'' esiintyvät linkkihirviöt sekä kaksi lisähirviöruutua, jotka ovat tarkoitettu molemmille pelaajille. Lisähirviöruuduilla pelattavassa versiossa elämäpisteiden aloitusmäärä on 8000.
Vuoron aikana
Vetovaihe : Lepovaihe : Päävaihe 1 : Hyökkäysvaihe : Päävaihe 2 : Loppuvaihe :
Tämän jälkeen vuoro vaihtuu.
Pelaaja häviää, jos hän menettää kaikki elämäpisteensä tai jos hän ei voi vetovaiheessa enää vetää pakastaan kortteja.
Hirviöt
Kun hirviö asetetaan kentälle, se voidaan asettaa hyökkäysasemaan pystysuorassa ja puolustusasemaan vaakasuorassa. Hirviön aseman voi vaihtaa vuoron aikana vain kerran.
Hirviöllä on erilliset hyökkäys- ja puolustuspisteet. Sillä on myös elementti Maa, Tuuli , Tuli , Vesi , Valo , Pimeys  tai Jumaluus. Lisäksi hirviöllä oma tyyppi, joita ovat esimerkiksi Dinosaurus , Hyönteinen , Keiju , Kasvi , Lohikäärme , Loitsija , Paholainen , Pyro, Soturi ja Zombi.
Battle City -saagassa otettiin sääntö, jonka mukaan 5. tai 6. tason hirviöiden normaalikutsumiseksi on uhrattava kentältä yksi hirviö. 7. tai ylemmän (korkein taso 12) tason hirviöiden normaalikutsumiseksi pitää uhrata kentältä 2 hirviötä. Vaikka Egyptiläisjumalakortit ”Slifer, the Sky Dragon”, ”Obelisk the Tormentor” ja ”The Winged Dragon of Ra” ovat 10. tason hirviöitä, niiden normaalikutsumiseksi on uhrattava kentältä 3 hirviötä.
Hirviöluokat:
Normaalihirviöt tai efektihirviöt voivat olla "kääntökortteina" ollessaan vain puolustusasemassa ja ne voidaan vaihtaa hyökkäysasemaan vain käännettäessä kuvapuoli ylöspäin. Mutta 5. tai korkeamman tason hirviön kääntökortiksi asettaminen vaatii myös uhrauksia normaalikutsumisen tavoin.
Loitsut
Loitsukortteja voi käyttää omalla vuorollaan vain päävaiheissa. Vain pikapeliloitsut ovat poikkeus.
Loitsuluokat:
Ansakortit
Ansakortit pelataan aina kääntökortteina. Kortit voidaan aktivoida kääntökortteina pelattujen pikapeliloitsujen tavoin aktivoida missä tahansa vaiheessa kumman tahansa pelaajan vuoroa.
Ansaluokat:
G. R. G. Mure
Geoffrey Reginald Gilchrist Mure (1893–1979) oli brittiläisiin idealisteihin lukeutunut filosofi. Hänet tunnetaan ennen kaikkea Hegel-tuntijana ja useista Hegeliä käsittelevistä teoksista. Mure myös käänsi muun muassa Aristoteleen teoksia (Toinen analytiikka).
Casey Dellacqua
Casey Dellacqua (s 11. helmikuuta 1985 Perth) on australialainen entinen tennispelaaja. Australian avointen 2008 jälkeen Dellacquasta tuli Australian korkeimmalle rankattu naistennispelaaja.
Dellacqua voitti junioriurallaan vuoden 2003 Australian avointen nelinpelin Adriana Szilin kanssa. Vuoden 2011 Ranskan avoimissa Dellacqua voitti sekanelinpelin Scott Lipskyn kanssa. Huhtikuussa 2018 Dellacqua ilmoitti lopettavansa uransa.
2007–2008
Vuonna 2007 Dellacqua pääsi Australian avoimiin villillä kortilla, mutta hävisi Slovenian Katarina Srebotnikille ensimmäisellä kierroksella. Ranskan avoimiin ja Wimbledoniin hän karsi, mutta ei päässyt pääsarjaan mukaan. Dellacqua eteni toiselle kierrokselle Yhdysvaltain avoimissa, kun hän voitti Jaroslava Švedovan. Toisella kierroksella hän hävisi kuitenkin Marija Šarapovalle.
Vuonna 2008 Dellacqua aloitti kauden pääsemällä neljännelle kierrokselle Australian avoimissa, kun hän voitti mm. Patty Schnyderin ja entisen mestarin ja maailmanlistan ykkösen Amélie Mauresmon. Neljännellä kierroksella Dellacqua hävisi kolmanneksi sijoitetulle Jelena Jankovićlle. Hyvän turnauksen myötä Dellacquasta tuli korkeiten rankattu Australian naistennispelaaja. Ranskan avoimissa Dellacqua voitti Marion Bartolin ja Nathalie Dechyn, mutta kolmannella kierroksella tuli tappio Carla Suárez Navarroa vastaan. Nelinpelissä Dellacqua parinaan italialainen Francesca Schiavone etenivät finaaliin asti sijoittamattomina. Pari hävisi finaalissa espanjalaisparille Anabel Medina Garrigues ja Virginia Ruano Pascual. Wimbledonissa Dellacqua voitti ensimmäisellä kierroksella Patty Schnyderin, jonka Dellacqua voitti aiemmin samana vuonna toisella kierroksella Australian avoimissa. Dellacqua hävisi ensimmäisen erän, mutta voitti ottelun lopulta 4–6, 6–3, 6–1. Toisella kierroksella hän kohtasi Pauline Parmentierin, ja voitti hänet 1–6, 6–2, 6–3. Kolmannella kierroksella vastaan tuli Nicole Vaidišová, jolle Dellacqua hävisi 6–2, 6–4.
Pekingin olympialaisissa Dellacqua edusti Australiaa yhdessä Alicia Molikin ja Samantha Stosurin kanssa. Ensimmäisellä kierroksella Dellacqua voitti Gisela Dulkon 6–3, 6–4. Toisella kierroksella hän hävisi 12:nneksi sijoitetulle Viktoryja Azarenkalle 6–2, 6–2. Yhdysvaltain avoimissa Dellacqua hävisi sekä kaksinpelissä että nelinpelissä heti ensimmäisellä kierroksella. Sekanelinpelissä Dellacqua pääsi toiselle kierrokselle asti, parinaan Jordan Kerr.
2009–2010
Dellacqua aloitti vuoden 2009 kaksinpelit varsin huonosti, mutta nelinpelissä Medibank International -turnauksessa Sydneyssä hän pääsi parinsa Nathalie Dechyn kanssa finaaliin. Finaalissa he kuitenkin hävisivät Peng Shuaille ja Hsieh Su-weille 6–0, 6–1. Australian avointen ensimmäisellä kierroksella Dellacqua hävisi 19:nneksi sijoitetulle Daniela Hantuchoválle 7–6, 6–4. Nelinpelissä Dellacqua parinaan Francesca Schiavone pääsivät semifinaaliin asti, jonka he kuitenkin hävisivät yhdysvaltalaisille Venus ja Serena Williamsille. Williamsit hoitivat ottelun 58 minuutissa, 0–6, 0–2. Australian avointen jälkeen Dellacqua ja valmentaja Nicole Pratt päättivät lopettaa yhteistyönsä. Dellacqua myös päätti kautensa pian turnauksen jälkeen loukkaannuttuaan, mutta hän kertoi palaavansa WTA-turnauksiin taas vuonna 2010.
Vuonna 2010 lähes vuoden tauon jälkeen kilpakentille palannut Dellacqua hävisi heti ensimmäisellä kierroksella Brisbanen turnauksessa, jonne hän oli saanut villin kortin. Hän hävisi tiukan taistelun jälkeen Kazakstanin Sesil Karatantchevalle. Australian avointen ensimmäisellä kierroksella Dellacqua voitti Anastasija Jakimovan ja toisella kierroksella Karolina Špremin. Kolmannella kierroksella hän hävisi kuudenneksi sijoitetulle Venus Williamsille. Wimbledonissa hän hävisi avauskierroksella Bojana Jovanovskille ja päätti kautensa siihen.
2011
Vuonna 2011 Dellacqua palasi tenniskentille helmikuussa. Aluksi hän pelasi ITF-turnauksissa. Huhtikuussa Dellacqua osallistui Estorilin WTA-turnaukseen, jossa hän hävisi toisella kierroksella toiseksi sijoitetulle Jarmila Gajdošoválle. Toukokuussa hän voitti Brysselin turnauksen ensimmäisellä kierroksella maailmanlistan sijalla 20 olleen Shahar Pe'erin. Ranskan avoimiin Dellacqua pääsi mukaan villillä kortilla. Ensimmäisen kierroksen ottelussaan hän hävisi Tsvetana Pironkovalle. Turnauksen sekanelinpelissä hän saavutti uransa ensimmäisen Grand Slam -turnausvoiton yhdessä Scott Lipskyn kanssa.
Eetu Mäki
Eetu Mäki (s. 9. helmikuuta 2000 Oulu) on suomalainen jääkiekkoilija, joka edustaa Mestis-joukkue Savonlinnan Pallokerhoa. Hän on pelipaikaltaan oikea laitahyökkääjä. Mäki laukoo oikealta.
Seuraura
Mäki on Kokkolan Hermeksen kasvatti. Hän siirtyi C-juniori-ikäisenä Vaasan Sportiin. Mäki ylsi kaudella 2014–2015 joukkueensa sisäisen maalipörssin voittoon sekä C-nuorten SM-karsinnoissa kahdeksalla osumallaan Tuomas Välirinteen kanssa että C-nuorten SM-sarjan runkosarjassa 17 osumallaan. Kaudella 2015–2016 hän oli C-nuorten SM-karsinnoissa Sportin paras pistemies tehoilla 16+9=25. Mäki sijoittui koko sarjan maalipörssissä toiseksi edellään vain SaiPan Ville Petman.
Alkukauden 2017–2018 Mäki vietti lähinnä Sportin A-nuorissa, joiden toiseksi paras maalintekijä ja kolmanneksi paras pistemies hän oli tehoilla 13+16=29. Helmikuussa 2018 Mäki nostettiin seuran SM-liigarinkiin, kun Sportin jättivät samalla yhdysvaltalaishyökkääjät Michael Parks ja Sam Povorozniouk. Hän teki liigadebyyttinsä pari päivää myöhemmin 16. helmikuuta 2018 Saimaan Palloa vastaan. Mäki merkittiin Sportin nelosketjun oikeaan laitaan Jesse Rantamäen ja Miro Lehtimäen viereen. Hän sai ottelussa jääaikaa 7.42 minuuttia. Mäki keräsi myös yhden syöttöpisteen oltuaan kakkossyöttäjänä William Wrennin tekemään maaliin. Hän pelasi SM-liigassa loppukauden aikana kuusi runkosarjaottelua.
Kaudella 2018–2019 Mäki jatkoi Sportin SM-liigaringissä, mutta hän pelasi kautensa kuitenkin kokonaan seuran A-nuorissa. Mäki oli tehoilla 20+37=57 A-nuorten SM-liigan alkusarja ja runkosarja yhteenlaskettuna Sportin paras syöttäjä Heikki Harjun kanssa sekä neljänneksi paras pistemies. Hän voitti myös joukkueen sisäisen tehotilaston lukemalla +23. Pudotuspeleissä Mäki oli joukkueen paras pistemies ja maalintekijä tehoilla 6+5=11. Hän voitti kauden päätteeksi A-nuorten SM-pronssia.
Huhtikuussa 2019 Mäki teki 1+1-vuotisen ja kaksisuuntaisen KHL-sopimuksen Jokereiden kanssa. Hänet nimettiin kaudeksi 2019–2020 seuran farmijoukkueen, Mestis-joukkue Kiekko-Vantaan vahvuuteen. Mäki pelasi siellä suurimman osan kaudestaan tehden 44 runkosarjaottelussa tehot 14+20=34. Hän pelasi myös yhden Suomen Cupin ottelun. Mäki valittiin Mestiksen marraskuun kuukauden tulokkaaksi. Hän pelasi osan kaudestaan myös Jokereiden A-nuorissa, mutta Mäki ei kuitenkaan tehnyt KHL-debyyttiään.
Huhtikuussa 2020 Jokerit käytti Mäen sopimuksessa olleen option ja teki vuoden mittaisen jatkosopimuksen hänen kanssaan. Samassa kuussa seura nimesi Mäen jälleen Kiekko-Vantaan Mestis-joukkueen vahvuuteen kaudeksi 2020–2021. Hän pelasi Jokereissa ensimmäisen ja kauden ainoaksi jääneen KHL-ottelunsa 10. marraskuuta 2020 SKA Pietaria vastaan, kun joukkueen vakiokokoonpanosta oli suurin osa sivussa koronaviruskaranteenin vuoksi. Hänet merkittiin joukkueen nelosketjun oikeaan laitaan kahden muun debytantin, Rasmus Lahnaviikin ja Mathias Hännisen viereen. Mäki sai ottelussa jääaikaa 5.51 minuuttia ja hän keräsi teholukeman –2.
Kaudeksi 2021–2022 Mäki siirtyi vuoden mittaisella sopimuksella Mestis-joukkue Savonlinnan Pallokerhoon. Hän voitti joukkueen sisäisen piste-, maali- ja syöttöpörssin tehoilla 14+22=36. Kaudeksi 2022–2023 Mäki siirtyi vuoden mittaisella sopimuksella jatkamaan Mestis-pelejään KeuPa HT:hen.
Maajoukkueura
Mäki pelasi alle 18-vuotiaiden Ivan Hlinkan muistoturnauksessa vuonna 2017. Hän pelasi myös World U-17 Hockey Challengessa marraskuussa 2016. Mäki pelasi myös nuorten olympialaissa, Lillehammerissa vuonna 2016. Hän pelasi samana vuonna myös World U-17 Hockey Challengessa. Yhteensä hän on pelannut kuusi nuorten ja 41 poikien maaottelua. Mäki toimi Suomen alle 16-vuotiaiden maajoukkueen varakapteenina Finnair-turnauksessa lokakuussa 2015. Suomen joukkue oli kaikkien aikojen ensimmäinen 2000-luvulla syntyneistä pelaajista koottu maajoukkue virallisiin maaotteluihin.
Pelityyli
Mäkeä SaPKossa valmentaneen Niko Erosen mukaan hän on taitava ja luova oikealta laukova laitahyökkääjä, jonka vahvuudet ovat kiekollisessa pelissä sekä ylivoimalla.
Jv
Jv tarkoittaa seuraavia:
Jy
Jy tarkoittaa seuraavia:
Ecuador olympialaisissa
Ecuador osallistui olympialaisiin ensimmäisen kerran Pariisin 1924 kesäolympialaisissa. Maa on saavuttanut viisi olympiamitalia, ensimmäiset mitalit saavutti Jefferson Pérez voittamalla Atlantan 1996 kesäolympialaisissa 20 kilometrin kävelyssä kultaa ja Pekingissä 2008 hopeaa.
Toinen olympiaesiintyminen tapahtui vasta Méxicon 1968 kesäolympialaisissa. Talviolympialaisiin Ecuador osallistui ensimmäisen kerran Pyeongchangissa 2018.
Katalonianpaimenkoira
Katalonianpaimenkoira (katalaaniksi gos d'atura català, espanjaksi pastor catalán) on Pohjois-Espanjan Kataloniasta kotoisin oleva keskikokoinen paimenkoira, joka kuuluu FCI-roturyhmään 1 – Lammas- ja karjakoirat.
Ulkonäkö
Silmät ovat pyöreät, avoimet ja tumman meripihkan väriset. Korvat ovat riippuvat, kolmionmuotoiset, ohuet ja korkealle kiinnittyneet. Espanjassa työkoirilta typistetään usein korvat, mikä on Suomessa kiellettyä. Käpälät ovat soikeat, ja takakäpälissä on kaksoiskannukset. Häntä on melko alas kiinnittynyt ja voi olla joko lyhyt (alle 10 cm) tai pitkä. Joskus syntyy myös hännättömiä pentuja, ja Espanjassa työkoirien hännät saatetaan typistää. Karvapeite on pitkä, karkea ja joko vähän laineikas tai suora. Se muodostaa päähän viikset, parran ja kulmakarvat sekä päälaelle "tupsun". Myös raajoissa ja hännässä on runsas karvapeite. Hyväksytyt värit ovat kellanruskea vaaleasta tummaan, hiekanruskea (valkoisten, kellanruskeiden, kastanjanruskeiden ja mustien karvojen sekoitus) vaaleasta tummaan, harmaa (valkoisten, harmaiden ja mustien karvojen sekoitus) hopeasta mustanharmaaseen sekä musta ruskein merkein (black & tan). Uroksen säkäkorkeus vaihtelee 47–55 cm välillä ja nartun 45–53 cm välillä.
Luonne ja käyttäytyminen
Katalonianpaimenkoira on toimelias, rauhallinen, valpas, älykäs, sitkeä ja miellyttävä. Se on erittäin säänkestävä sopeutuen sekä kylmiin että kuumiin olosuhteisiin. Omistajaansa ja tämän paimennettavia eläimiä kohtaan se on erittäin omistautunut, mutta vieraisiin se suhtautuu kuitenkin pidättyväisesti. Rotu sopeutuu nykyisin niin lammaspaimeneksi, vartiokoiraksi kuin seurakoiraksikin. Se kykenee paimentamaan vaativissakin olosuhteissa, kuten vuoristoseuduilla.
Alkuperä
Rotu jalostettiin paimenkoiraksi Kataloniassa, erityisesti Pyreneitten vuoristossa. Sen kantarodun arvellaan todennäköisesti olleen bergamonpaimenkoira, ja sen lähin sukulainen on vuoriston pohjoispuolella Ranskassa kehittynyt pyreneittenpaimenkoira. Vaikeissa olosuhteissa paimenkoirien piti paitsi paimentaa, myös vartioida.
Pyhä Sixtus I
Pyhä Sixtus I (joskus myös Xistus I) (n. 42–127) oli 7. paavi. Hänen paaviutensa ajankohdasta ei ole tarkkaa tietoa, mutta useimmiten hänen paaviuskaudekseen on päätelty vuodet 117–127. Hänen muistopäivänsä on 3. huhtikuuta.
California Jamming
California Jamming on Deep Purplen livealbumi, joka on nauhoitettu California Jam-festivaaleilla huhtikuussa 1974. Ääniraita on otettu videoversiosta. Uusi parempilaatuinen ja koko setin sisältävä versio julkaistiin vuonna 2003 nimellä Just Might Take Your Life.
Zl
Zl tarkoittaa seuraavia:
Wegenerin granulomatoosi
Wegenerin granulomatoosi eli granulomatoottinen polyangiitti (GPA) on harvinainen sairaus, jonka IDC-10-koodi on M31.3. Se on vaskuliitti, verisuonitulehdus, johon sairastuu Suomessa viitisenkymmentä ihmistä vuosittain. Keskimäärin sairastuneet ovat 40-vuotiaita, mutta sairastuminen on mahdollista missä iässä tahansa. Sairaus voi vaikuttaa elimistöön laajasti. Tyypillisesti sen seurauksena vahingoittuvat ylähengitystiet, keuhkot ja munuaiset. Rajoittuneessa muodossaan sairaus ilmenee vain ylähengitysteissä. Usein tämä rajoittunut muoto edeltää sairauden laajalle levinneen, diffuusin muodon kehittymistä. GPA kuuluu ns. anca-positiivisiin vaskuliitteihin. Tauti ei ole tarttuva.
GPA:n oireet ovat moninaiset. Tyypillisiä alkuvaiheen oireita ovat pitkään jatkuneet nenä, korva ja nieluoireet, joihin ei kuitenkaan pystytä liittämään infektiota. Muita oireita voivat olla keuhko-oireet, väsymys, iho-oireet, lihas- ja nivelsäryt sekä munuaisten vajaatoimintaan liittyvät oireet.
Wegenerin granulomatoosin diffuusi muoto on vakava sairaus, joka aiemmin yleensä johti kuolemaan nopeasti, vain muutamassa kuukaudessa. Nykyisillä kehittyneillä hoidoilla ennuste on kuitenkin parantunut huomattavasti. Kymmenvuotisessa pitkäaikaisseurannassa eloon on jäänyt 85 prosenttia sairastuneista.
Tulehdus esiintyy pienissä valtimoissa ja laskimoissa sekä hiussuonissa. Sairauden oireet ovat moninaiset. Usein esiintyy käheyttä, hengenahdistusta, artralgiaa, myalgiaa, yskää, mononeuritis multiplexia ja ihomuutoksia. Sairauden monesti aiheuttama munuaissairaus, glomerulonefriitti, voi yltyä niin vakavaksi, että sen aiheuttama munuaisten vajaatoiminta edellyttää dialyysihoitoa tai munuaisensiirtoa. Lisäksi nenään, korvaan, kurkkuun ja silmään kohdistuvat vauriot voivat olla leikkausta vaativia.
Yksi noin 20 000–30 000 ihmisestä sairastuu tautiin.
Sairautta hoidetaan useilla lääkkeillä. Oireettomuuteen tähdätään suuriannoksisella glukokortikoidilla ja syklofosfamidilla. Uutena lääkkeenä käytetään myös Rituximabia, jolla on saatu lupaavia tuloksia taudin hoidossa. Oireettomuutta ylläpidetään vuosia kestävällä lääkityksellä, mm. atsatriopiinilla ja kortisonilla. Tyypillisesti potilaiden tilaa seurataan oireettomassa vaiheessakin säännöllisillä verikokeilla ja lääkärintarkastuksilla. Lääkityksen aikana ja erityisesti lääkityksen vähittäisen lopettamisen jälkeen taudilla on riski uusiutua (relapsi). Uusiutunut GPA pystytään kuitenkin usein hoitamaan lääkkeillä takaisin oireettomaksi.
Nimeämiskiista
Wegenerin granulomatoosin nykyään käytössä oleva taudinkuvaan perustuva lääketieteellinen nimi on granulomatoottinen polyangiitti. Syynä uudelle taudinkuvaan perustuvalle nimelle on taudin vuonna 1936 kuvanneen ja sille nimen antaneen saksalaisen Friedrich Wegenerin yhteys natsipuolueeseen.
Sairaus tunnettiin Wegenerin tautina tai Wegenerin granulomatoosina 1950-luvusta saakka. Wegenerin tausta aktiivisena natsina paljastui vasta hänen kuoltuaan. Hän oli liittynyt puolueeseen jo vuonna 1932, ennen natsien valtaannousua. Sairauden nimen muuttamisen puolesta onkin esitetty vaatimuksia.
Sinkokaiini
Sinkokaiini eli dibukaiini on paikallispuudutteena käytetty lääkeaine. Sitä voi käyttää korvakivussa tilapäisesti kivun lievittämiseen. Hoitava korvatulehduksien lääke se ei ole. Sinkokaiinia käytetään voiteena tai peräpuikkoina myös peräpukamiin yhdistettynä esimerkiksi hydrokortisoniin ja antibioottiin kuten framysetiiniin.
Sippolan hovi
Alexander von Daehn perusti Sippolaan vuonna 1856 Suomen ensimmäisen juustomeijerin. Kartanon pihassa kasvaa niin kutsuttu juustomänty. Puu on saanut nimensä siitä, että kartanon juustomestariksi hankittu nuori sveitsiläinen Rudolf Klossner keitti sen oksasta roikkuneessa padassa ensimmäisen Suomessa valmistetun emmentaljuuston vuonna 1856. Klossner houkutteli Sveitsistä Suomeen kymmeniä muitakin juustomestareita, ja hänestä itsestään tuli Suomen ensimmäinen valtiomeijeristi.
Sippolan kartanon omistajia
Kartanon muodosti valtaneuvos, paroni Lorentz Creutz. Hän sai alueita läänitykseksi, osti talonpojilta sukuoikeuksia ja tiluksia ja sai muodostettua Sippulaksi kutsuttuun kylään maatilan, jolle myönnettiin säterioikeudet. Näin syntyi kartano. Sippula ja Ahvenkoski periytyivät Lorentz Creutzin toiseksi vanhimmalle pojalle, kreivi Johan Creutzille.
Pikkuvihan aikana 1740-luvulla kartanon rakennukset poltettiin ja tila autioitui. Creutzien piti vuoden 1743 Turun rauhan jälkeen luopua Vanhaan Suomeen jääneistä omistuksistaan. Kreivin perilliset myivät Sippolan, ja sen omistaja vaihtui usein. Lopulta omistajasuvuksi vakiintui von Daehn -suku.
Ennen von Daehnin aikaa Sippolan hovin pinta-ala oli noin 8 000 hehtaaria, josta viljelysmaata oli vain noin 100 hehtaaria. Alexander Gustav von Daehnin aikana hovin pinta-ala kasvoi 10 000 hehtaariin.
Omistajaluettelo (mahdollisesti epätäydellinen) 1600-luvun lopulta lukien :
Saveron hovi
Saveron hovi perustettiin Sippolan hovin sivutilaksi Saverolle 1857. Hovi paloi vuonna 1910 ja sijaitsi todennäköisesti osoitteessa Niittypolku 22. Sitä kutsuttiin myös nimellä Härkähovi. Hovissa oli tilanhoitaja, kaksi renkiä ja yksi piika.
Saveron torpat tekivät taksvärkkiä Härkähoville. Sieltä toimitettiin myös maitoa päähovin juustolaan ja lasitehtaan väelle.
Aiheesta muualla
60.73583°N, 26.99667°W
Laventaminen
Laventaminen tarkoittaa murtoluvun osoittajan a ja nimittäjän b kertomista samalla positiivisella luvulla c. Lavennetun murtoluvun osamäärän arvo ei muutu, sillä se voidaan esimerkiksi palauttaa entiseen muotoonsa supistamalla.
Laventava luku merkitään murtoluvun vasempaan yläindeksiin, ja lisätään oikea sulku:
Esimerkki laventamisesta:
Esimerkiksi murtolukujen yhteen- ja vähennyslaskuissa lavennetaan murtoluvut samannimisiksi laskuoperaation suorittamiseksi:
Zm
Zm tarkoittaa seuraavia:
John Henry Muirhead
John Henry Muirhead (28. huhtikuuta 1855 - 24. toukokuuta 1940) oli brittiläisiin idealisteihin lukeutunut filosofi. Hänet tunnetaan parhaiten "Muirhead Library of Philosophyn" alullepanijana vuonna 1890.
Muirhead syntyi Glasgow'ssa. Hän opiskeli Glasgow Academyssä (1866–70) ja jatkoi Glasgow'n yliopistoon, jossa sai paljon vaikutteita Edward Cairdin, moraalifilosofian professorin, hegeliläisyydestä. "Muirhead Library of Philosophyn" julkaisu jatkui 1970-luvulle. Siitä tuli nykyaikaisen filosofian historian merkkiteoksia, ja siinä julkaistiin monien huomattavien filosofien kirjoituksia, mukaan lukien Ernest Albee, Brand Blanshard, Francis Herbert Bradley, Axel Hägerström, Henri Bergson, Edmund Husserl, Bernard Bosanquet, Irving Thalberg Jr., Georg Wilhelm Friedrich Hegel ja George Edward Moore. Vuonna 2002 kirjasto julkaistiin 95 osan sarjana (ISBN 0-415-27897-X).
Bromelaiini
Bromelaiini on entsyymi, jota on ananaskasveissa, muun muassa ananaksessa. Sen tehtävä kasvissa on proteiinien hydrolysointi. Bromelaiinia alettiin käyttää ravintolisänä 1957, ja sitä on tutkittu hyvin paljon eri maissa. Sitä käytetään ehkäisemään tulehduksia ja edistämään ruoansulatusta. Bromelaiinin eristi 1891 ensimmäisenä venezuelalainen kemisti Vicente Marcano.
Bromelaiini saadaan kaupalliseen tuotantoon kasvin rungosta, jolloin itse hedelmät voidaan hyödyntää muuten. Bromelaiinia tuotetaan trooppisissa maissa, kuten Taiwanissa ja Thaimaassa.
Liiallisesti nautittuna bromelaiini voi aiheuttaa sivuvaikutuksia, kuten mahavaivoja, kuukautisvuodon runsastumista ja allergisia reaktioita.
Bromelaiinin CAS-numero on 9001-00-7.
Ville Räikkönen
Ville Räikkönen (s. 14. helmikuuta 1972 Tuusula) on suomalainen entinen ampumahiihtäjä ja olympiamitalisti. Räikkönen voitti yllättäen pronssia Naganon olympialaisten 1998 ampumahiihdon sprinttimatkalla. Kisa jouduttiin ensin edellisenä päivänä keskeyttämään rankan lumisateen vuoksi.
MM-tasolla Räikkösen paras sijoitus oli 1998 Pokljukassa saavutettu takaa-ajon viides tila ja saman vuoden Hochfilzenin MM-joukkuekilpailun neljäs sija. Brezno-Osrblien MM-kilpailuissa 1997 hän sijoittui normaalimatkalla seitsemänneksi, sprintissä ja takaa-ajossa kahdeksanneksi. Pokljukan MM-kilpailuissa 2001 hän oli normaalimatkalla yhdeksäs ja viestissä viides.
Nuorten MM-kilpailuissa 1992 Canmoressa, Kanadassa Räikkönen saavutti pronssia sprintissä (10 km) sekä sijoittui 12:nneksi normaalimatkalla (15 km). Joukkuekilpailussa hän sijoittui Paavo Puurusen ja Ville Kotikummun kanssa seitsemänneksi, ja viestissä Suomen joukkue hylättiin.
Seuratasolla Räikkönen edusti Tuusulan Voima-Veikkoja.
Hän on nykyään FK Tornin fysikaalinen valmentaja ja NCC:n kehityspäällikkö.
Ville Räikkönen on sukua entiselle kilpa-autoilijalle Kimi Räikköselle.
Panama olympialaisissa
Panama osallistui olympialaisiin ensimmäisen kerran Amsterdamin 1928 kesäolympialaisissa. Se saavutti ensimmäiset kaksi olympiamitaliaan Lontoon 1948 kesäolympialaisissa pikajuoksija Lloyd LaBeachin ottaessa pronssia 100:lla ja 200 metrillä. Maan ensimmäisen olympiakullan voitti pituushyppääjä Irving Saladino Pekingissä 2008.
Pyhä Telesforus
Pyhä Telesforus oli 8. paavi. Hän oli paavina vuodesta 126 vuoteen 136, tai vuoteen 137. Luotettavimmat lähteet kertovat hänen kuolleen noin vuonna 137. Syntyisin Telesforus oli Calabrian kreikkalainen, mutta muutti myöhemmin uskonopin vuoksi Roomaan. Hänen muistopäivänsä on 5. tammikuuta.
Hurnasperä
64.52167°N, 24.36833°W Hurnasperä on entisen Saloisten kunnan eteläisin, nykyisin Raahen kylä. Se sijaitsee Pohjois-Pohjanmaalla aivan Saloisten ja Pyhäjoen rajalla valtatie 8:n varrella. Kylältä on noin 15 kilometriä Saloisten kirkonkylälle. Hurnasperä on perustettu vuonna 1750, jolloin perustettiin Hurnastin uudistila Piehingin eteläpuolelle. Suurin osa kylän taloista on lohkottu aikojen kuluessa Hurnastin eli Hurnasen tilasta.
Männynkääpä
Männynkääpä (Porodaedalea pini syn. Phellinus pini) on valkolahottajiin kuuluva sieni. Se on tummanruskea, lukuun ottamatta alapinnan kanelinruskeaa pillikerrosta. Männynkäävän punaruskea malto on puumaisen kovaa. Itiöemän reuna on ensin tylppä, mutta vanhetessaan terävöityy ja muuttuu säännöllisen kaarevaksi. Monivuotisen männynkäävän tyvi on usein jäkälien peitossa. Sieni tunkeutuu varttuneeseen mäntyyn syvästä vauriosta ja alkaa lahottaa sydänpuuta aiheuttaen niin sanottua rengaslahoa. Myöhemmin ilmestyvä kääpä voi kasvaa kymmenien vuosien ajan, mutta ylittää harvoin 10 cm:n leveyttä. Männynkääpää esiintyy harvalukuisena vanhoissa männiköissä koko maassa. Kuusenkääpä (Phellinus chrysoloma) on samannäköinen, muttei kasva koskaan männyssä.
Powszechny Zakład Ubezpieczeń
PZU eli Powszechny Zakład Ubezpieczeń S.A. on puolalainen täyden palvelun vakuutusyhtiö, jonka päämaja sijaitsee Varsovassa. Yhtiö on perustettu vuonna 1803. PZU:n osake noteerataan Varsovan pörssissä, jonka WIG20-osakeindeksissä yhtiön osake on painoarvoltaan kolmanneksi merkittävin osake (13. helmikuuta 2018 paino 11,8 %). Yhtiö on yksi suurimpia rahoitusalan yrityksiä Puolassa ja itäisen Keski-Euroopan alueella. thumb|left|180px|PZU:n pääkonttori Varsovassa. Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla yhtiö oli vuonna 2017 sijalla 1026. Se luokiteltiin tällä listalla Puolan kolmanneksi suurimmaksi pörssiyritykseksi. Yhtiön markkina-arvo oli 8,1 miljardia Yhdysvaltain dollaria (toukokuussa 2017) ja liikevaihto 6,38 miljardia USD (2016).
Yakuza 6: The Song of Life
Yakuza 6: The Song of Life (lyhyesti Yakuza 6, ) on Segan julkaisema toimintaseikkailupeli PlayStation 4:lle. Peli on julkaistu Japanissa vuonna ja länsimaissa vuonna 2018.
Peli ilmoitettiin julkaistavaksi länsimaissa maaliskuussa 2018, mutta julkaisu siirtyi huhtikuulle.
Pelissä on Beat Takeshin mukaan tehty näköishahmo.
Pelissä on uusi pelimoottori, joka tekee sisä- ja ulkotilojen välillä siirtymisestä aiempaa sulavampaa.
Juoni
Peli sijoittuu vuosia Yakuza 5:n tapahtumien jälkeen, jotka kerrotaan pelissä. Pelisarja nojaa vahvasti tarinan kerrontaan ja pelissä oleva päätarina on vakava sivutehtävien ollessa humoristisempia.
Pelin alkupuolella Haruka Sawamura palaa Sunflower orpokotiin. Kaikki näyttäisi olevan hyvin, mutta huomaa paparazzin kuvanneen häntä orpokodissa. Haruka päättää lähteä muualle suojalakseen orpokotia ja lapsiaan. Ex-yakuza Kiryu Kazuma vapautuu myöhemmin vankilasta ja saapuu Sunflowerille. Hän saa kuulla Harukan lähdöstä muilta ja päättää lähteä etsimään häntä Kamurochoon. Kaupingissa hän tapaa ensiksi Akiyaman, joka asustelee nykyään viemäreissä ja on sulkenut oman toimistonsa. Myöhemmin Kiryu kuulee Harukan joutuneen autoonnettomuuteen ja matkaa nopeammin sairaalaan, jossa hän tapaa etsivän Daten. Vauva osastolla Kiryu saa tietää että Harukalla oli vauva sylissään onnettomuuden aikana ja että tämä selviytynyt vauva paljastuu Harukan pojaksi nimeltä Haruto. Kiryu päättää ottaa Haruton mukaansa ja matkaa johtolankojen saadessa Onomichin kaupunkiin, missä Haruka on asustellut.
Vastaanotto
Famitsū-lehti antoi pelin japanilaiselle julkaisulle lähes täydellisen arvion 39/40 pistettä.
Muropaketti antoi pelille 4,5/5 tähteä arvostelussaan.
Jegor Borisov
Jegor Afanasjevitš Borisov (, s. 15. elokuuta 1954 Tšuraptšy, Jakutian ASNT) on sahalainen poliitikko ja Venäjän federaatioon kuuluvan Sahan tasavallan kolmas presidentti. Venäjän presidentti Dmitri Medvedev nimitti Sahan pääministerinä toimineen Borisovin virkaa tekeväksi presidentiksi 31. toukouuta 2010, kun aiempi presidentti Vjatšeslav Štyrov oli eronnut tehtävästään henkilökohtaisista syistä. Borisov valittiin Sahan presidentiksi 9. kesäkuuta 2010 Sahan parlamentin Il Tumenin hyväksyessä Venäjän presidentin esityksen asiasta äänin 61–2 ja hän astui virkaansa 17. kesäkuuta 2010.
Borisov erosi tehtävästä toukokuussa 2018.
Ennen presidentiksi tuloaan Borisov toimi Sahan tasavallan pääministerinä vuosina 2003–2010 ja hän on Sahan pitkäaikaisin pääministeri. Borisov aloitti pääministerin tehtävässä 6. helmikuuta 2003 ja uudelleen pääministeriksi hänet nimettiin helmikuussa 2007. Ennen pääministeriksi tuloaan Borisov toimi ensimmäisenä varapääministerinä. Vuosina 1998-2002 hän toimi Sahan maatalousministerinä Vasili Vlasovin hallituksessa. Borisov valmistui konetekniikan insinööriksi vuonna 1979 ja hän on myös kansantaloustieteen tohtori.
Aleksei Kangaskolkka
Aleksei Kangaskolkka (s. 29. lokakuuta 1988 Viipuri, Venäjän SFNT, Neuvostoliitto) on suomalainen entinen jalkapalloilija, jolla on myös Venäjän kansalaisuus. Pelipaikaltaan Kangaskolkka on hyökkääjä. Hänen viimeiseksi Veikkausliigaseurakseen jäi IFK Mariehamn.
Kangaskolkka debytoi liigatasolla 15-vuotiaana kaudella 2004 Myllykosken Pallon paidassa KooTeePeetä vastaan. Tuo jäi tosin hänen kauden ainoaksi ottelukseen liigatasolla. Myös kaudella 2005 hän pelasi yhdessä liigaottelussa, mutta oli kuitenkin osa MyPan Suomen mestaruuden voittanutta joukkuetta. Enemmän peliaikaa hän sai tuolloin kuitenkin Lappeenrannan Rakuunoissa. Läpimurron MyPan pelaavaan kokoonpanoon Kangaskolkka teki varsinaisesti kaudella 2006, minkä jälkeen Kangaskolkka herätti kiinnostusta suurseura Moskovan Spartakissa. Sopimusta sinne ei syntynyt ja Kangaskolkka jäi vielä Myllykoskelle. .
Kaudeksi 2009 Kangaskolkka siirtyi Tampere Unitediin. Hän pelasi tuolloin Liigacupissa vahvasti ja sivusi tuolloin kilpailun maaliennätystä. Ensimmäisellä liigakaudellaan hän teki seitsemän maalia ja seuraavalla kuusi. Kangaskolkka oli TamUn mukana vielä kevään 2011 muun muassa Liigacupin finaalissa FC Honkaa vastaan. Tämä jäi kuitenkin TamUn viimeiseksi otteluksi, sillä se suljettiin kaikesta kilpailutoiminnasta 2011 ja niinpä Kangaskolkka siirtyi IFK Mariehamniin yhdessä kolmen muun TamU-pelaajan Jonas Emetin, Kristian Kojolan ja Jarkko Värtön kanssa. Maarianhaminassa kausi 2012 oli Kangaskolkalle hyvä, sillä hän teki 16 maalia ja tuli Veikkausliigan maalintekijätilaston toiseksi.
Pirttikylä
Pirttikylä on Pohjanmaalla sijainnut entinen Suomen kunta. Pirttikylän kunta liitettiin 1973 Närpiöön, ja sen pohjoisosa liitettiin Maalahteen 1975. Kylässä on Pirttikylän puukirkko vuodelta 1783. Sen on suunnitellut J. Elfström. Pirttikylän kotiseutumuseo jakautuu kolmeen osaan, Ahlholman kartanoon, Småttgårdeniin ja taiteilija Viktor Dalbon kotiin ja ateljeehen.
Aleksei Kangaskolkka
Tilastot
Päivitetty 19. heinäkuuta 2017.
Pirttikylä
Pirttikylän naapurikunnat olivat ennen kunnan lakkauttamista Jurva, Korsnäs, Maalahti, Petolahti, Teuva ja Ylimarkku. Kunnan vaakunan suunnitteli Gustaf von Numers ja se vahvistettiin vuonna 1963.
Pirttikylän kunta oli yksikielisesti ruotsinkielinen: vuoden 1960 väestönlaskennan mukaan 92,7 prosenttia asukkaista puhui äidinkielenään ruotsia.
Zv
Zv tarkoittaa seuraavia:
Pirttikylä
Maantiede
Pirttikylä sijaitsee Pohjanmaan maakunnan eteläosassa. Tärkein vesistö on Närpiönjoki, joka alkaa Närvijokena entisen Jurvan (nykyisin osa Kurikkaa) puolelta. Jokilaakson viljavalla savikkopohjalla, noin 25–30 metrin korkeudella merenpinnasta, leviävät tasaiset peltolakeudet. Kirkonkylän kohdalla joki tekee jyrkän polvekkeen ja kääntyy virtaamaan etelälounaaseen. Asutus seuraa jokea miltei katkeamattomana nauhana. Korkeimmat maastonkohdat ovat etelässä entisen Ylimarkun kunnan rajan tuntumassa, jossa on laajahko yli 50 metrin korkeudelle merenpinnasta ulottuva alue. Entisen kunnan pohjois- ja koillisosassa on laajahkoja soita.
Liikenne
Pirttikylän kautta kulkee valtatie 8, jota pitkin on matkaa Vaasaan vajaat 50 kilometriä ja Poriin runsaat 140 kilometriä. Närpiön keskustaajamaan on Pirttikylän kirkonkylästä noin 30 kilometriä.
Historia
Pirttikylä on aikoinaan kuulunut kappelina Närpiöön. Se sai oman kirkon 1696 ja papin 1702 ja erotettiin omaksi kirkkoherrakunnaksi 1859.
Pirttikylässä toimi Bergan lasitehdas vuosina 1796–1883.
Pirttikylän pitäjäruoaksi nimettiin 1980-luvulla klimppisoppa.
Kyliä
Ahlholm, Berga (Bruksbacken), Brännskogen, Dalbacken, Elgmossa, Hag, Högbacka, Korpbäcken, Laplom, Mattlars, Nordbäck, Norrback, Nuolijärvi (Nojärv), Pilkbacken, Piparsidan, Pirttikylän kirkonkylä (Pörtom kyrkoby), Pörtbäcken, Sarne, Sidbäck, Sommarback, Stubbhagen, Svarvarbacken, Södrabyn, Taali (Johannesdal), Velkmossen, Västerskogen, Östrabyn
Vuoden 1970 taajamarajauksen mukaan Pirttikylässä oli kaksi taajamaa: kirkonkylä (440 asukasta) ja Närvijoki (yhteensä 548 asukasta, joista 28 Pirttikylän puolella). Närvijoen taajama sijaitsi pääosin Jurvan puolella.
Väestö
Seuraavassa kuvaajassa on esitetty Pirttikylän väestönkehitys kymmenen vuoden välein vuosina 1880–1970.
Linus Fröberg
Linus Fröberg (s. 16. kesäkuuta 1993 Karlstad, Ruotsi) on ruotsalainen jääkiekkoilija, joka pelaa Jääkiekon SM-liigajoukkue Turun Palloseurassa. Hän on pelipaikaltaan keskushyökkääjä, mutta Fröberg osaa pelata myös laidassa.
Seuraura
Fröberg on Nor IK:n kasvatti. Hän debytoi seuran miesten joukkueessa vain 15-vuotiaana Ruotsin neljänneksi korkeimmalla sarjatasolla maan II-divisioonassa kaudella 2008–2009. Kaudeksi 2009–2010 Fröberg siirtyi Brynäs IF:n J18-joukkueeseen. Hän oli J18 Allsvenskanissa joukkueen paras maalintekijä kahdeksalla osumallaan. Fröberg voitti kauden päätteeksi sarjan mestaruuden. Kauden 2010–2011 päätteeksi hän voitti J18 Allsvenskanin pronssia. Fröberg pelasi suurimman osan kaudestaan seuran J20-joukkueessa. Hän debytoi kauden aikana myös Brynäsin Elitserien-joukkueessa, jossa Fröberg pelasi kaksi runkosarja- ja kolme playoff-ottelua ilman tehopisteitä. Hän teki Elitserien-debyyttinsä runkosarjan toiseksi viimeisellä kierroksella 3. maaliskuuta 2011 vieraissa HV71:tä vastaan. Fröberg merkittiin Brynäsin kolmosketjun vasempaan laitaan Alexander Sundströmin ja Jonathan Carlssonin viereen. Hän sai ottelussa jääaikaa 5.01 minuuttia.
Kaudeksi 2011–2012 Fröberg siirtyi Färjestad BK:n J20-joukkueeseen. Hän nousi joukkueen kapteeniksi. Fröberg oli Färjestadin paras pistemies ja syöttäjä tehoilla 17+35=52, joilla hän jakoi J20 SuperElitin pistepörssin viidennen sijan Timrå IK:n Douglas Lögdalin kanssa. Fröberg oli joukkueen paras pistemies ja syöttäjä myös pudotuspeleissä tehoilla 3+5=8. Hän pelasi kauden aikana Elitserienissä yhdeksän runkosarja- ja kaksi playoff-ottelua ilman tehopisteitä. Fröberg pelasi myös viisi European Trophy-ottelua ilman tehopisteitä. Hän pelasi miesten pelejä myös neljä ottelua lainalla sarjatasoa alempana HockeyAllsvenskan-joukkue Mora IK:ssa.
Huhtikuussa 2012 Fröberg teki Färjestadin kanssa 1+1-vuotisen Elitserien-sopimuksen. Hän pelasi liigassa 34 runkosarjaottelua tehden kolme syöttöpistettä. Tammikuussa 2013 Färjestad lainasi Fröbergin Allsvenskan-joukkue Malmö Redhawksiin, jossa hän pelasi 11 ottelua. Loppukaudella Fröberg vahvisti Färjestadin J20-junioreita, jossa hän voitti J20 SuperElitin pronssia. Maaliskuussa 2013 Fröberg teki seuran kanssa kaksivuotisen jatkosopimuksen. Hän pelasi suurimman osan kaudestaan lainalla Allsvenskan-joukkue Södertälje SK:ssa. Fröberg palasi loppukaudella Färjestadin vahvuuteen. Hän teki SHL-uransa avausmaalin toisessa puolivälieräottelussa 18. maaliskuuta 2014 Brynäs IF:ää vastaan. Seuraavassa ottelussa 20. maaliskuuta 2018 Fröberg ratkaisi Färjestadille 1–2-vierasvoiton. Hänen osumansa vei joukkueen ottelusarjassa 3–0-johtoon. Fröberg voitti kauden päätteeksi SHL-hopeaa.
Kaudeksi 2014–2015 Fröberg siirtyi vuoden mittaisella sopimuksella Allsvenskan-joukkue BIK Karlskogaan. Hän oli joukkueen paras syöttäjä ja kolmanneksi paras pistemies tehoilla 8+27=35. Kaudeksi 2015–2016 Fröberg palasi SHL:ään ja siirtyi kaksivuotisella sopimuksella Växjö Lakers HC:n riveihin. Hänen ensimmäinen kokonainen SHL-kautensa toi 52 runkosarjaottelussa tehot 3+10=13 ja 12 playoff-ottelussa kaksi maalia. Kuudennessa välieräottelussa 11. huhtikuuta 2016 Skellefteå AIK:ta vastaan Fröberg ratkaisi Lakersille 4–3-jatkoaikavoiton ajassa 76.10, mikä tasoitti ottelusarjan 3–3:een. Lakers kuitenkin hävisi ottelusarjan seitsemännen ottelun päätteeksi ja jäi ilman finaalipaikkaa. Tammikuussa 2017 Fröberg teki seuran kanssa kaksivuotisen jatkosopimuksen.
Fröberg voitti kauden 2017–2018 päätteeksi Ruotsin-mestaruuden. Samalla kaudella hän jakoi Mestarien liigan tehotilaston voiton joukkuetoverinsa Oliver Bohmin kanssa lukemalla +10. Fröberg eteni Växjö Lakersin kanssa aina CHL:n finaaliin saakka, mutta mestaruuden vei kuitenkin suomalainen JYP lukemin 0–2. Kaudella 2018–2019 hän oli pudotuspeleissä joukkueen paras pistemies ja syöttäjä tehoilla 2+5=7.
Kaudeksi 2019–2020 Fröberg siirtyi kaksivuotisella sopimuksella HV71:een. Hän teki SHL:n yhden kauden piste-ennätyksensä tehoilla 15+19=34, joilla Fröberg oli joukkueen kolmanneksi paras pistemies. Kaudella 2020–2021 hän jakoi HV71:n sisäisen pistepörssin kolmannen sijan Anton Wedinin ja Filip Sandbergin kanssa. Joukkue putosi kauden päätteeksi Allsvenskaniin. Fröberg siirtyi kaudeksi 2021–2022 kuitenkin jatkamaan SHL-uraansa kaksivuotisella sopimuksella Luleå HF:ään. Hän voitti kauden päätteeksi SHL-hopeaa. Kaudella 2022–2023 Fröberg eteni Luulajan kanssa Mestarien liigan finaaliin saakka, mutta mestaruuden vei lopulta kuitenkin suomalainen Tappara lukemin 2–3.
Heinäkuussa 2023 Fröberg solmi kauden 2023–2024 mittaisen sopimuksen Jääkiekon SM-liigajoukkue Turun Palloseuran kanssa.
Maajoukkueura
Fröberg pelasi alle 18-vuotiaiden MM-kilpailuissa vuonna 2011, jolloin hän voitti hopeaa. Fröberg pelasi myös alle 18-vuotiaiden Ivan Hlinkan muistoturnauksessa vuonna 2010, jolloin hän voitti pronssia. Yhteensä Fröberg on pelannut 17 nuorten ja 29 poikien maaottelua.
Ruotsin A-maajoukkueessa Fröberg on pelannut 12 ottelua tehden yhden syöttöpisteen. Hän teki A-maajoukkuedebyyttinsä Karjala-turnauksen 8. marraskuuta 2019 Prahan Tipsport Arenassa pelatussa avausottelussa Tšekkiä vastaan. Fröberg merkittiin Ruotsin nelosketjun oikeaan laitaan Linus Johanssonin ja Emil Larssonin viereen.
Muuta
Fröbergin isä Thomas on entinen alempien sarjojen puolustaja, joka toimii nykyään SHL-joukkue IK Oskarshamnin General Managerina.
Sidamo
Sidamo on afroaasialaisiin kieliin kuuluva kieli, jota puhutaan Etiopiassa. Sillä on 2,98 miljoonaa puhujaa. Kieltä on mahdollista opiskella yliopistossa pääaineena ja sitä käytetään myös hallituksen työskentelykielenä. Ennen vuotta 1993 oli käytössä etiopialainen kirjaimisto, sen jälkeen latinalainen.
Lillukka
Lillukka eli euroopanlillukka (Rubus saxatilis) on Euraasiassa kasvava monivuotinen, hyönteispölytteinen vatukkakasvi. Sitä tavataan yleisesti koko Suomessa.
Suomessa lillukka on tunnettu myös kansanomaisilla nimillä, kuten linnunmarja, lintukka, ämmänmarja, ämmänhillikka, kissanlillukka ja hämmälillukka. Nimet viittaavat kasvin vaatimattomiin, suurikivisiin marjoihin.
Ulkonäkö ja koko
Lillukka voi risteytyä mesimarjan (Rubus arcticus) kanssa, jolloin risteymää nimitetään mesilillukaksi (Rubus × castoreus). Risteymä on vaihtelevannäköinen ja -kokoinen, mutta muistuttaa useimmiten lillukkaa.
Levinneisyys
Lillukkaa tavataan Euroopassa Ranskasta ja Britteinsaarilta itään. Etelässä levinneisyysalue ulottuu Pohjois-Italiaan ja Kreikkaan, pohjoisessa koko Pohjois-Euroopan metsävyöhykkeelle sekä Islantiin. Euroopasta levinneisyysalue jatkuu pitkälle Itä-Siperiaan ja Kiinaan saakka. Lisäksi sitä tavataan Grönlannissa. Suomessa lillukkaa kasvaa yleisenä koko maassa. Runsaimmillaan laji on Etelä- ja Keski-Suomessa.
Elinympäristö
Lillukka kasvaa lehdoissa, tuoreissa metsissä, harju-, kallio- ja rinnemetsissä sekä pientareilla. Laji on tyypillinen mustikkatyyppiin kuuluvilla tuoreilla kankailla.
Käyttö
thumb|220px|vasen|Lillukan marjoja. Lillukan marjat ovat syötäviä ja maultaan hapahkoja. Vähäisen marjasadon vuoksi sillä ei ole kuitenkaan suurta taloudellista merkitystä.
Just Might Take Your Life
Just Might Take Your Life on Deep Purplen California Jam -esiintymisestä tehty parempilaatuinen versio vuodelta 2003. Se sisältää myös aiemmista painoksista puuttuneen "Lay Down Stay Down" -kappaleen. Tosin välispiikkejä on jouduttu editoimaan, jotta levy mahtuisi yhdelle CD:lle.
Qu
Qu tarkoittaa seuraavia asioita:
Honganpalo
Honganpalo on omakotilähiö Raahessa, entisen Saloisten kunnan alueella. Honganpalo sijaitsee Saloisten kirkonkylän itäpuolella. Nimensä kylä on saanut siitä, että se on perustettu Hongan talon maille, ilmeisesti kaskimaille koska nimessä on palo-pääte.
Alue on saanut alkunsa 1960–1970-luvulla, jolloin Rautaruukin perustamisen vuoksi Raaheen muutti runsaasti uusia asukkaita, joita varten täytyi rakentaa uusia omakotitaloalueita. Vielä nykyäänkin iso osa honganpalolaisista on Rautaruukin palveluksessa. Honganpalossa toimi 1990-luvun puoleenväliin asti kyläkauppa, jonka yhteydessä oli loppuvaiheessa myös Saloisten asiamiesposti – nykyisin kaupparakennuksessa toimii paino. Honganpalossa on ollut vuodesta 1984 oma ala-aste, jota nykyisin, Raahen lakkautettua Saloisten kirkonkylällä sijainneen Myllymäen ala-asteen, käyvät myös Saloisten kylän lapset.
Alueella sijaitsee Honganpalon vesitorni.
Tiitus Petäjäniemi
Tiitus Petäjäniemi (s. 1983 Jyväskylä) on suomalainen kuvataiteilija, taidemaalari ja valokuvaaja. Hän on opiskellut muun muassa Taideyliopiston Kuvataideakatemiassa, Imatran taidekoulussa ja Petäjäveden käsi- ja taideteollisessa oppilaitoksessa.
Petäjäniemen teoksia on useissa kokoelmissa ja hän on pitänyt useita yksityisnäyttelyitä. Hän on toiminut Kansallisgallerian valtuuskunnassa sekä Taideyliopiston ylioppilaskunnan hallituksessa. Teoksissaan hän käyttää usein akryylivärejä, öljymaaleja sekä tusseja.
Nicolas Sarkozy
Nicolas Paul Stéphane Sárközy de Nagy-Bócsa eli Nicolas Sarkozy [] (, s. 28. tammikuuta 1955 Pariisi) on entinen Ranskan tasavallan presidentti. Sarkozy on poliittiselta kannaltaan oikeistolainen ja ajaa tiukkaa linjaa suhteessa rikollisuuteen. Talouspoliittisesti hän kannattaa vapaata kilpailua ja liberalismia.
Sarkozy oli ennen presidenttikauttaan toiminut Ranskan sisäministerinä 2005–2007 ja valtiovarainministerinä 2002–2004. Hän voitti Ranskan presidentinvaalin vuonna 2007 ensimmäisen kierroksen 31,2 prosentin ääniosuudella. Toisella kierroksella hän sai muutaman prosenttiyksikön enemmän ääniä kuin vastaehdokkaansa, sosialistien Ségolène Royal.
Sarkozyn suku
Nicolas Sarkozy kuuluu isänsä puolelta unkarilaiseen alempaan aatelistoon. Sarkozyn äidinisä oli Thessalonikin juutalainen ja äidinäiti kotoisin varakkaasta katolilaisesta porvarisperheestä Lyonista.
Lapsuus, nuoruus ja koulutus
Paul Sarkozy ja Andrée Mallah menivät naimisiin 17. kaupunginosassa sijaitsevassa Saint-François-de-Salesn kirkossa 8. helmikuuta 1950. Perhe asui Pariisin 17. kaupunginosassa ja siihen syntyi kolme poikaa: Guillaume (s. 1951), Nicolas (s. 1955) ja François (s. 1957).
Pohjanmaan kauppakamari
Pohjanmaan kauppakamari on Pohjanmaan alueella elinkeinoelämän edunvalvojana, kouluttajana ja asiantuntijana toimiva organisaatio. Se on yksi Suomen 19 kauppakamarista.
Nicolas Sarkozy
Lapsuus, nuoruus ja koulutus
Sarkozyn vanhemmat erosivat hänen ollessaan neljävuotias. Paul-isä kieltäytyi antamasta perheelleen rahallista tukea ja tapasi lapsiaan harvoin. Perhe asui ensin Nicolasin isoisän Benedict Mallahin pienessä kartanossa 17. kaupunginosassa, josta se muutti lännemmäksi vauraaseen Neuilly-sur-Seinen esikaupunkiin.
Sarkozyn mukaan isän lähtö vaikutti hänen tulevaan minäänsä. Hän on myös sanonut tunteneensa alemmuudentuntoa suhteessa varakkaampiin ja pidempiin luokkatovereihinsa. "Se, miten minusta tuli se, joka minä nyt olen, on niiden kaikkien lapsuudessa koettujen nöyryytysten summa", hän on sanonut myöhemmin.
Pohjanmaan kauppakamari
Pohjanmaan kauppakamarilla on noin tuhat jäsentä, joiden palveluksessa 70% alueen työvoimasta. Toimipisteet löytyvät Kokkolasta, Pietarsaaresta ja Vaasasta.
Pohjanmaan kauppakamarin tärkeimmät vaikuttamisen alueet ovat:
Nicolas Sarkozy
Lapsuus, nuoruus ja koulutus
Nanterre oli ollut vuoden 1968 opiskelijaliikkeen alkukehto ja oli edelleen tuohon aikaan vasemmistolaisten opiskelijoiden tukikohta. Hiljaisena opiskelijana tunnettu Sarkozy liittyi pian oikeistolaiseen opiskelijajärjestöön, jossa hän oli hyvin aktiivinen. Asepalveluksensa hän suoritti osa-aikaisesti ilmavoimien siivojana. Valmistumisen jälkeen hän opiskeli Sciences Possa vuosina 1979–1981, mutta jäi valmistumatta. huonon englannin kielen taitonsa takia. Läpäistyään auskultointia vastaavan kokeen hänestä tuli yritysoikeuteen ja perhelainsäädäntöön perehtynyt lakimies toimien yhtenä Silvio Berlusconiin ranskalaisista huippulakimiehistä.
Poliittinen ura
220px|thumb|Sarkozy UMP:n puoluekokouksessa vuonna 2004 Sarkozy valittiin jo 22-vuotiaana Neuillyn kunnanvaltuustoon. 28-vuotiaana hänet valittiin kaupunginjohtajaksi, jossa virassa hän toimi vuosina 1983–2002. Hänen poliittinen uransa eteni ja hänet valittiin Ranskan parlamenttiin 1988. Sarkozyta pidettiin tässä vaiheessa Jacques Chiracin suojattina, ja hän pääsikin ministeriksi Édouard Balladurin oikeistohallitukseen 1993–1995 vastuullaan budjetti.
Pohjanmaan kauppakamari
Pohjanmaan kauppakamarin palvelut
Kauppakamarilla on viranomaisasema erilaisten asiakirjojen myöntäjänä ja vahvistajana. Tällaisia asiakirjoja ovat esimerkiksi:
Pyörätuolicurling
thumb|Pyörätuolicurlingia vuoden 2006 paralympialaisissa. Pyörätuolicurling on curlingista sovellettu vammaisurheilulaji, jota pelataan pyörätuolissa istuen.